《满庭芳 玉兰》
清代·朱廷钟

刻玉玲珑，吹兰芬馥，搓酥滴粉丰姿。缟衣霜袂，赛过紫辛夷。

自丰临风皎皎，笑溱洧、芍药纷遗。藐姑射，肌肤凝雪，烟雨画楼西。

开齐，还也未，绵苞乍褪，鹤翅初披。称水晶帘映。云母屏依。

绰约露含日滉，冰轮转、环佩参差。问琼英。返魂何处。

清梦绕瑶池。

作者简介：江苏无锡人，字拥万，号蓉帆。工诗画，善墨梅。尝主蓉湖吟社。有《引萃轩稿》。